[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 31.8.2007г.

COM((2007) 503 окончателен

2005/0037B (COD)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ съгласно член 251, параграф 2, втора алинея от Договора за ЕО относно

общата позиция на Съвета във връзка с приемането на решение на Европейския парламент и Съвета относно създаване на специална програма „Превенция на употребата на наркотици и информиране на обществеността“ за 2007—2013 г. в рамките на общата програма „Основни права и правосъдие“ за 2007—2013 г.

2005/0037B (COD)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ съгласно член 251, параграф 2, втора алинея от Договора за ЕО относно

общата позиция на Съвета във връзка с приемането на решение на Европейския парламент и Съвета относно създаване на специална програма „Превенция на употребата на наркотици и информиране на обществеността“ за 2007—2013 г. в рамките на общата програма „Основни права и правосъдие“ за 2007—2013 г.

1. ИСТОРИЯ НА ДОСИЕТО

Дата на предаване на предложението на ЕП и Съвета (документ COM([2006])[230]окончателен – [2005]/[037В]COD): | 24 май 2006 г.: (предложение, изменено след разделянето на програмите „Борба с насилието (Дафне III)“ и „Превенция на употребата на наркотици и информиране на обществеността“. |

Дата на становището на Европейския икономически и социален комитет: | 19 януари 2006 г. |

Дата на становището на Европейския парламент на първо четене: | 14 декември 2006 г. |

Дата на приемане на общата позиция: | 23 юли 2007 г. |

2. ЦЕЛ НА ПРЕДЛОЖЕНИЕТО НА КОМИСИЯТА

„Превенция на употребата на наркотици и информиране на обществеността“ е програма за финансиране със следните цели:

а) превенция и намаляване на употребата на наркотици, наркотичната зависимост и вредите, свързани с наркотиците;

б) принос към подобряването на информацията, свързана с употребата на наркотици;

в) подкрепа при прилагането на европейската стратегия в областта на наркотиците.

3. КОМЕНТАРИ ОТНОСНО ОБЩАТА ПОЗИЦИЯ

Общата позиция на Съвета запазва основното съдържание на първоначалното предложение на Комисията и взема предвид основните изменения, приети на първо четене от Европейския парламент.

Основните разлики между общата позиция и първоначалното предложение на Комисията са следните:

- Програмите „Дафне III“ и „Превенция на употребата на наркотици и информиране на обществеността“ са разделени. Това разделяне бе предложено от Комисията в измененото ѝ предложение от 26 май 2006 г.

- Член 3, точка а): добавянето на специфична цел, която разширява полето на действие на програмата, позволявайки ѝ да подкрепя мерки, насочени към предотвратяването на употребата на наркотици чрез намаляване на вредите, свързани с тях, и използването на методи на лечение, които отчитат последните научни достижения.

- Член 3, точка в): участието на Европейския парламент в процеса на оценка на плановете за действие по отношение на наркотиците е подчертано.

- Член 4, точка б): предложение за проект ще отговаря на условията за допустимост за финансиране, ако включва най-малко две държави-членки или една държава-членка и една страна кандидатка или присъединяваща се страна (вместо три държави-членки в предложението на Комисията).

- Член 6: жените и родителите фигурират сред целевите групи на програмата.

- Член 9: по време на приемането на годишната работна програма ще бъде взет предвид техническият опит на Европейския център за мониторинг на наркотиците и наркоманиите (OEDT).

- Член 10: комитология: въведен е принципът за два комитета (управителен комитет за приемане на годишната работна програма и консултативен комитет за останалите въпроси, докато в първоначалното предложение на Комисията се предвиждаше само консултативен комитет).

Общата позиция на Съвета се основава на компромис между Европейския парламент, Съвета и Комисията. Компромисът се отнася до целия текст, включително и до въпроса за комитология. Общата позиция на Съвета отразява в това отношение постигнатия компромис между трите институции що се отнася до програмата „Гражданско правосъдие“ (COD/2005/0040), а именно прибавянето на съображение, което се отнася до информирането на Европейския парламент относно мерките по изпълнението и декларация на Комисията по същата тема..

4. ЗАКЛЮЧЕНИЯ

Комисията приема общата позиция, в която са включени основните елементи на нейното първоначално предложение, както и основните изменения, приети от Европейския парламент.